b"\n_START_ARTICLE_\nAggad\xc3\xa0\n_START_PARAGRAPH_\nL'aggad\xc3\xa0 o aggadah (arameu \xd7\x90\xd7\x92\xd7\x93\xd7\x94: 'contes'; plural Aggadot o pels asquenazites, en jiddisch, aggados) designa la interpretaci\xc3\xb3 homil\xc3\xa8tica i no legalista dels texts de la literatura rab\xc3\xadnica cl\xc3\xa0ssica. En general l'Aggad\xc3\xa0 \xc3\xa9s el compendi dels sermons dels rabins que incorpora el folklore, les an\xc3\xa8cdotes hist\xc3\xb2riques, les exhortacions morals i consells pr\xc3\xa0ctics de diversos camps, des dels negocis a la medicina.\n_START_SECTION_\nL\xe2\x80\x99aggad\xc3\xa0 com a part de la llei jueva oral\n_START_PARAGRAPH_\nL'Aggad\xc3\xa0 \xc3\xa9s part de la Tor\xc3\xa0 oral que proporciona la interpretaci\xc3\xb3 autoritzada de la llei escrita, en aquest sentit l'Aggad\xc3\xa0 \xc3\xa9s un medi de transmissi\xc3\xb3 d'ensenyances fonamentals o d'explicaci\xc3\xb3 dels versos de la Tanakh. Se sobreent\xc3\xa9n que l'Aggad\xc3\xa0 cont\xc3\xa9 tamb\xc3\xa9 una dimensi\xc3\xb3 al\xc2\xb7leg\xc3\xb2rica amagada. En general quan la interpretaci\xc3\xb3 literal contradiu la racionalitat, els rabins cerquen una explicaci\xc3\xb3 al\xc2\xb7leg\xc3\xb2rica."